Emma Aslonova. Emma Sergeevna Aslonova (tugʻ. 1973-yil 28-mart, Buxoro tumani, Buxoro viloyati, oʻzbek SSR, SSSR) – oʻzbek oʻqituvchisi, Oʻzbekiston Respublikasi Oliy Majlisi Qonunchilik palatasi deputati. Biografiyasi. Emma Aslonova 1973-yil 28-martda Buxoro viloyatida tugʻilgan. 1993-yilda Buxoro universitetini rus tili va adabiyoti oʻqituvchisi mutaxassisligi boʻyicha tugatgan. Xuddi shu yili u oʻz faoliyatini Buxoro viloyatidagi 15-sonli iqtidorli bolalar maktabida rus tili va adabiyoti oʻqituvchisi sifatida boshladi. 2007-2008-yillarda Galaasi pedagogika kollejida rus tili va adabiyotidan dars bergan. 2008-yildan 2017-yilgacha Buxoro viloyati 2-sonli oʻrta maktab direktori boʻlib ishlagan. 2017-2020- yillarda Buxoro viloyati Buxoro tumani maktabgacha taʼlim boʻlimi mudiri lavozimlarida ishlagan. Emma Aslonova – Oʻzbekiston Liberal-demokratik partiyasining aʼzosi. 2020-yil yanvar oyida IV chaqiriq Oʻzbekiston Respublikasi Oliy Majlisi Qonunchilik palatasi deputati, shuningdek byudjet va iqtisodiy islohotlar qoʻmitasining aʼzosi etib saylandi. .